### 20.                Forslag til lokalplan nr. 397 Etageboliger i [adresse] i Hadsten

|  |  |  |
| --- | --- | --- |
| Sagsnr.: 710-2019-29588 | Dok.nr.: 710-2020-15936 | ***Åbent*** |

###

|  |  |
| --- | --- |
| Tidl. politisk behandling | PU, 08.10.19, pkt. 38 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 397 Etageboliger i [adresse] i Hadsten og tillæg nr. 13 til
Kommuneplan 2017-29”. Planforslagene fremlægges efterfølgende i offentlig
høring.

Formålet med lokalplanen er at muliggøre opførelse af
et konkret projekt med etageboliger og administrationslokaler i Hadsten
Boligforenings afdeling ”Møllebo” i [adresse].

Lokalplanforslaget tager
udgangspunkt i [adresse] ønske om at opføre 12 boliger og
nye tidssvarende lokaler til foreningens administration i [adresse] i
Hadsten. Det er vigtigt for Hadsten Boligforening, at administrationen placeres
i [adresse], og dermed centralt i forhold til afdelingernes beliggenhed,
foreningens beboere og ejendomsfunktionærer.

Lokalplanen sikrer, at der kan
opføres ny bebyggelse som en del af randbebyggelsen langs [adresse].
Lokalplanen sikrer endvidere, at ny bebyggelse indpasses i den eksisterende
facaderække og indgår som en del af den arkitektonisk helhed og udformes under
hensyntagen til det omgivende bymiljø.

**VURDERING**

Lokalplanområdet ligger i kommuneplanens rammeområde
1.BO.25, der udlægger området til etageboliger og tæt-lav boligbebyggelse, fællesanlæg,
institutioner og lignende til dækning af bydelens behov samt ikke generende
erhverv.

Den hidtidige maksimale bebyggelsesprocent er fastsat til 50
% af den enkelte ejendom og bebyggelsen må ikke opføres i mere end 2½ etager.

Tillæg
nr. 13 til Kommuneplan 2017-29 giver mulighed for at opføre byggeri i maksimalt
fire etager med en bebyggelsesprocent på 70 inden for det lokalplanlagte
område.

Samtidig ændres grænserne mellem
rammeområderne 1.BO.25 og et nyt rammeområde 1.BO.29 og der udlægges et nyt
centerområde; 1.CE.11, der omfatter ”Åkroen”, som ligger inden for
lokalplanområdet.

De eksisterende bygninger på
[adresse] Byggeriet vil blive sammenbygget med henholdsvis [adresse]
og 37 og fremstå som to bygninger, adskilt af en fælles opgang med trappe og
elevator. Der vil blive etableret en port-gennemgang i nr. 35, hvor der vil
være adgang til gårdrummet fra [adresse].

Ønsket
om at opføre højere og tættere byggeri falder godt i tråd med hensigten i [adresse], som Byrådet vedtog i november måned 2019 efter
afsluttet høring. Ligeledes er det ønskede byggeri i overensstemmelse med
intentionerne i Plan- og bæredygtighedsstrategi 2030+ og Hadsten midtbyplan,
der sigter mod flere bynære boliger og øget fortætning i hovedbyerne samt et
mere varieret boligudbud.

Lokalplanen giver mulighed for at
opføre et højt byggeri, der må forventes at påvirke de omkringboende. Af
lokalplanen fremgår det, hvordan omgivelserne vil blive påvirket af skygger fra
boligprojektet. Endvidere er der udarbejdet illustrationer, der viser, hvordan
bebyggelsen indpasses i facaderækken langs [adresse].

**ØKONOMI**

Nedrivning
af eksisterende byggeri og opførelse af nyt byggeri samt anlæg til parkering og
ophold forventes realiseret af Hadsten Boligforening, hvorfor lokalplanen ikke i
sig selv vil medføre udgifter for Favrskov Kommune.

Hadsten Boligforening har oplyst, at projektet kommer til at
have en samlet anskaffelsessum på omkring 22 mio. kr. Det kommunale
grundkapitalindskud udgør 10% af anskaffelsessummen svarende til ca. 2,2 mio.
kr.

Det korrigerede rådighedsbeløb i Budget 2019 til grundkapitalindskud
i 2019 udgør 12,3 mio. kr., hvoraf de 2,3 mio. kr. er disponeret til projektet
i [adresse].

Ud over det kommunale grundkapitalindskud påtager kommunen
sig en kommunal garanti for den del af lånet, som ligger ud over 60% af
ejendommens værdi. Garantikravet opgøres først, når byggeriet er opført.

**INDDRAGELSE**

Forslaget om at etablere
etageboliger i [adresse] indgår i Hadsten midtbyplan, som Byrådet vedtog
24. september 2019 efter offentlig høring.

Hadsten Boligforening har
informeret lejerne i afdelingen om projektet og boligforeningen har i
samarbejde med Teknik og Miljø afholdt et orienteringsmøde med nærmeste naboer
8. maj 2019.

Borgerinddragelse og
kommunikation om lokalplanforslaget sker efter reglerne i planloven. Det er et
selvstændigt mål med planloven, at offentligheden i videst muligt omfang
inddrages i planlægningsarbejdet.

Lokalplanforslaget skal efter
godkendelse offentliggøres ved annoncering på kommunens hjemmeside med en
høringsfrist, som Teknik og Miljø anbefaler fastlagt til fire uger, idet naboer
og beboere i [adresse] allerede er orienteret om projektet.

**INDSTILLING**

Direktøren for Teknik og Miljø indstiller til Byrådet:

1.   At ”Forslag til lokalplan nr. 397 Etageboliger i [adresse] i
Hadsten og tillæg nr. 13 til Kommuneplan 2017-29” godkendes og fremlægges i
offentlig høring i fire uger.

**BESLUTNING**

***Planudvalget, 14. januar 2020:***

Fraværende:Ingen

Indstilles godkendt med den ændring, at høringsperioden
fastsættes til 8 uger.

***Økonomiudvalget, 21. januar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 710-2019-248834 | Forslag til lokalplan nr. 397 Etageboliger i [adresse] i [adresse]